Константин Величков
V. Защо дъхът е даден на цветята…

chitanka.info

Защо дъхът е даден на цветята?

Защо вълните, морските, шумят?

Защо тъй сяйно греят небесата?

Защо елмазните звезди трептят?

Защо, като в море, безспир в душата

на глухи бури чуе се гласът?

Защо, като вълна подир вълната,

желанья трепетни се там струят?

Защо с болежки сладки се й томила

на толкова мечти от светлий плам?

Защо надежди златни е кърмила,

когато всички ще изтлеят там

безследно, кат забравени кандила,

във запустял и изставен храм?

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.